משרד הביטחון . עדכון שיטות שכר עידוד במשרד הביטחון בביקורת עלה, כי במשך כשנתיים (משנת 2014) שילם משהב"ט ל-15 מעובדי מינהל מעבר צה"ל לנגב שכע"ד בשיעור של 20%, בהתבסס על הבנתו, כי בוועדת ההיגוי מיולי 2013 סוכם על שיעור זה, והן על בסיס ההחלטות שהתקבלו בישיבת מועצת ייצור מצומצמת שקיימו נציגי משהב"ט בספטמבר 2013. ,משרד מבקר המדינה מעיר כי המצב שבו מועצת הייצור קיבלה החלטה ללא אישורה של מנהלת היחידה לתגמול ותמרוץ, בניגוד לקבוע בתקנון מועצות ייצור משותפות בשירות המדינה וחרף מודעות חבריה למחלוקת שנתגלעה מולה בנושא זה, אינו תקין. כמו כן מעיר משרד מבקר המדינה למנהלת היחידה לתגמול ותמרוץ, כי הואיל והיא ונציגי משהב"ט לא הצליחו לפתור את המחלוקת ביניהם, היה עליה להביאה להכרעת הממונה על השכר. לדעת משרד מבקר המדינה, נוכח התנהלות בלתי תקינה זו ועל אף חלוף הזמן, מן הראוי כי הממונה על השכר יידרש לסוגיה ויבחן את הצורך בהתערבותו. עם זאת כאמור, בנהלים ובתקשי"ר נקבע כי שינוי באחד או יותר מהגורמים הבאים מצריכים בדיקת עדכניות של שיטות שכע"ד: שינוי ארגוני; שינוי בתכולה; בסוג; בעומס; בתנאים ובשיטות העבודה. ואכן, שינויים דוגמת אלה נעשו במשהב"ט, כפי שאף הציגו נציגי משהב"ט בדיון של הוועדה המרכזית מפברואר 2013 , עת ביקשו להחריג את המשרד מהמתווה המרכזי שאושר למשרדי הממשלה (עוד בנושא זה ראו בהמשך). משרד מבקר המדינה מעיר, כי על אף שנציגי משהב"ט פירטו כאמור שורה של סיבות המחייבות עדכון שיטות, על פי הנתונים המוצגים לעיל, בפועל לא עדכן משהב"ט משך תקופה ארוכה חלק ניכר משיטות שכע"ד שלו, והוא גם לא הגיש לוועדת ההיגוי את תוצאות בדיקות העדכניות של שיטות שכע"ד, וממילא הן לא אושרו על ידי מועצת הייצור המשרדית, כנדרש. משרד מבקר המדינה מעיר, כי החרגת משהב"ט בלבד יצרה אי-שוויון בין משרדי הממשלה נוכח העובדה כי ניתן היה לאשר החרגה דומה למשרדי ממשלה נוספים, בשל נימוקים דומים לאלה שהעלה משהב"ט. מן הראוי היה שהחרגה כזו, אם יש בה צורך, תתבסס על אמות מידה ברורות שתחולנה על כלל המשרדים על מנת לנהוג בשקיפות ובשוויוניות בין משרדי הממשלה. אשר לטענת הממונה על השכר דאז, מעיר משרד מבקר המדינה, כי לו היו מתפרסמות אמות המידה להחרגה, היא הייתה מאושרת רק למשרדי ממשלה שהיו עומדים בהן. בכך, ההחרגה הייתה עולה בקנה אחד עם עיקרון שוויון ההזדמנויות, ואף לא הייתה פוגעת בעיקרון השקיפות. זאת ועוד, קיים פער משמעותי ביותר בין מתן אישור לפריסת תכנית העבודה של משהב"ט לעדכון שיטות על פני שבע שנים לבין מתן אישור למשרדי ממשלה לדחיית סיום עדכון השיטות במספר חודשים בלבד. .2. לבקשת משרד מבקר המדינה ניתחה היחידה לתגמול ותמרוץ נתונים שמשהב"ט העביר לה, ומהם התברר, כי אם משהב"ט היה פועל בהתאם למתווה שאושר לשאר משרדי הממשלה, ובמשך חמש שנים החל משנת 2013 היה מעדכן כל שנה כ -50 שיטות שכע"ד, במהלך חמש שנות העדכון היה נחסך לתקציב הביטחון תשלום של כ- 313,000 שעות עבודה- כ-18 מיליון ש"ח (במחירי 2014 ). למעשה, נתון זה מבטא הערכה של תשלום "עודף" שישולם לעובדי משהב"ט בשל החרגתו מהמתווה שנקבע לכלל משרדי הממשלה. . לדברי הממונה על השכר דאז, החתימה על המתווה לעדכון שיטות שכע"ד בתכנית ארבע -שנתית מהווה שינוי תרבותי ארגוני שאינו מתרחש בין ליל. משרד מבקר המדינה מעיר, כי על אף דברי הממונה על השכר דאז, נוכח ממצאי דוח זה ראוי שהגופים המופקדים על שכע"ד בשירות המדינה - נציגי הממשלה וההסתדרות בוועדה המרכזית והממונה על השכר - יפעלו יחדיו לאלתר, ויבחנו כיצד ניתן להתגבר על סוגיית האופי הפריטטי של ניהול שכע"ד בשירות המדינה, וכיצד להעלות את המחויבות של הנהלות משרדי הממשלה והיחידות להנדסת ייצור שלהן לפעול על פי המתווה שאושר, כדי להביא לכך ששכע"ד ישולם בעד תמורה הולמת הכוללת גידול ביע ילות ובפריון. כמו כן, כדי למנוע מצב שבו מחלוקות בין הגורמים מביאות לקיפאון בהליך עדכון שיטות שכע"ד, כפי שעלה בדוח זה בנוגע למשהב"ט, על כל הגופים המעורבים להקפיד לעשות שימוש במנגנון ליישוב מחלוקות שנקבע בתקשי"ר. .שיטות שכע"ד עדכניות המתאימות לתהליכי העבודה משמשות אמצעי מקובל להניע עובדים להשקיע יותר בהגדלת היעילות, בשיפור האיכות ובעמידה ביעדי הארגון. כבר בביקורת הקודמת העיר משרד מבקר המדינה על עיכוב בעדכון שיטות שכע"ד במשהב"ט. על אף שחלפו יותר משלוש שנים מאז הביקורת הקודמת וכשנתיים מאז שאישרה הוועדה המרכזית את אופן עדכון השיטות במשהב"ט, שיעור השיטות שמשהב"ט לא עדכן לא רק שלא הצטמצם אלא אף עלה, והוא אף גבוה מהשיעור ביתר משרדי הממשלה. מצב בלתי תקין זה נובע בעיקר ממחלוקות מהותיות, הנמשכות מעל כשנה, בין היחידה לתגמול ותמרוץ שבמשרד האוצר לבין משהב"ט על איכות הצעת העדכון של שלוש שיטות שכע"ד שמשהב"ט העביר, ועל החלטת משהב"ט לצרף לישיבות ועדת היגוי נציג של ועד העובדים, ומאי -נקיטת צעדים של הממונה על השכר דאז למציאת פתרון למחלוקות על פי ה מנגנון שנקבע בתקשי"ר, שיאפשר את הנהגתן של שיטות מעודכנות. הביקורת העלתה כי על אף שבהסכמת כל הגורמים נחתם בשנת 2013 מתווה, שקבע כללים ולוחות הזמנים לעדכון שכע"ד בשירות המדינה, בפועל לא בכל משרדי הממשלה המתווה מתקיים בקצב שנקבע בו. רבות מהשיטות שחייבו עדכון לא עודכנו, ובדומה למצב במשהב"ט, שיעורי היעילות שבגינם משולם לעובדים במשרדי הממשלה שכע"ד חרגו אף הם מעבר לשיעור היעילות המרבי שנקבע במתווה. זאת, בין היתר, בשל בעיות מהותיות המקשות על עדכון שיטות שכע"ד. כתוצאה מכך ייתכן ששכע"ד בשירות המדינה משולם בלי שהעובד נדרש להתייעלות, ולכן שכע"ד מאבד מערכו כתמריץ ליעילות מתמדת. במצב זה שכע"ד מהווה למעשה חלק מהשכר, אין לו בהכרח קשר להתייעלות, ובכך מאפשר מתן תוספות שכר שאינן בהכרח בהלימה לייעודן, והוא מאבד מערכו כתמריץ ליעילות מתמדת, לשיפור האיכות ולעמידה ביעדי הארגון. כמו כן, אי -עדכונן של שיטות שכע"ד יש בו כדי להביא לכך שסכומי הפרמיה שמשלמת המדינה לעובדיה אינם תואמים את הסכומים שלהם הם זכאים, ולחלק מהעובדים משולמת פרמיה בסכום גבוה או בסכום נמוך מזו שהייתה אמורה להינתן להם. משרד מבקר המדינה רואה בחיוב את דיווחו למשרד מבקר המדינה של הממונה על השכר דאז על צעדיו הראשוניים, שנעשו לאחרונה לפתרון חלק מסוגיות אלה. עם זאת, מאחר שזה שנים משולם שכע"ד בשירות המדינה לפי שיטות שחלקן הגדול אינן מעודכנות, ובכך למעשה ייתכן שהוא משולם ללא קשר להתייעלות בפועל, הוא מאבד מערכו כתמריץ ליעילות מתמדת. תפקידו כממונה על השכר בשירות המדינה מחייב אותו לפעול ביתר שאת בנושא זה. בנוסף לכך, ראוי שהוועדה המרכזית תבחן כיצד ניתן להעלות את המחויבות של הנהלות משרדי הממשלה והיחידות להנדסת ייצור שלהן לפעול על פי המתווה שאושר, ובמידת הצורך לערוך את השינויים הנדרשים כדי להביא לכך ששכע"ד ישולם בעד תמורה הולמת. בביקורת עלה, כי מפברואר 2015 ועד ינואר 201621 (11 חודשים) לא קבעה מנהלת היחידה מועדים לדיון בעדכון השיטות במסגרת הפיילוט, זאת גם על אף הסיכום האמור מאפריל 2015 , למעשה, ועדת ההיגוי הקודמת שדנה בשכע"ד במשהב"ט התכנסה ביולי 2013. .משרד מבקר המדינה מעיר, כי משפנתה מנהלת היחידה לתגמול ותמרוץ לממונה על השכר דאז והעלתה בפניו את המחלוקת שנתגלעה ואת עמדתה המקצועית, היה עליו להנחותה בכתב כיצד לפעול. עם זאת, בהעדר הנחיה כזו היה על מנהלת היחידה לתגמול ותמרוץ לפעול בהתאם לנוהל המחייב קיום ועדת היגוי. עוד מעיר משרד מבקר המדינה, כי לנציגי היחידה לתגמול ולתמרוץ ולנציגי גית"ם במשהב"ט אין סמכות לבטל ישיבות בשל חילוקי דעות מקצועיים. ועדת ההיגוי על הרכבה הפריטטי היא המסגרת המקצועית לקיום דיון מקצועי שבו יובהרו וילובנו נתונים ומסקנות העולים מהצעות לעדכון שיטות שכע"ד, לרבות הסתייגויות מרמתן המקצועית של הצעות לעדכון שיטות שכע"ד ומחלוקות בנושאים אחרים. משרד מבקר המדינה מעיר, כי נוכח פרק הזמן הממושך (כ-15 חודשים) שעבר מאז התגלעו המחלוקות בין משרד האוצר לבין משהב"ט ונוכח אי-הכרעתו של הממונה על השכר דאז, ראוי שהממונה על השכר יפעל לאלתר, ככל שיידרש, על-פי המנגנון ליישוב מחלוקות שנקבע בתקשי"ר, על מנת לשים קץ לחילוקי הדעות המקצועיים בנושא עדכון שיטות שכע"ד, ולהשיב לפסי עבודה סדירים את מערכת יחסי העבודה בין משרד האוצר לבין משהב"ט. . על פי הנתונים המוצגים בתרשים, נכון לשנת2014 , שיעור השיטות שלא עודכנו משך ארבע שנים ויותר לא רק שלא קטן, כפי שניתן היה לצפות נוכח הודעתו של משהב"ט בעקבות הביקורת הקודמת, אלא אף עלה והגיע לכ -85% מכלל השיטות במשהב"ט דהיינו ל -220 ,שיטות שכע"ד ו-162 מהן (כ-62% מכלל השיטות) לא עודכנו מעל שבע שנים. כתוצאה מכך, שילם משהב"ט שכע"ד ל - 1,301 עובדים (כ -66% מכלל העובדים ששולמה להם פרמיה), לפי שיטות שמועד עדכונן האחרון היה מעל שבע שנים. יוצא אפוא, שבפועל ייתכן ששולם שכע"ד שלא תאם להתייעלות בפועל, ולפיכך גם לא היה מוצדק, כמו כן הוא מאבד מערכו כתמריץ ליעילות מתמדת, לשיפור האיכות ולעמידה ביעדי הארגון. יצוין, כי בירור שערכו נציגי משרד מבקר המדינה עם מנהלת היחידה לתגמול ותמרוץ העלה, כי משהב"ט גם לא העביר לוועדת ההיגוי תוצאות של בדיקות עדכניות שלפיהן שיטות שכע"ד מסוימות אינן דורשות עדכון. כמו כן, בנוגע למועדי העדכון של כ -15% (40 ) מהשיטות, שעודכנו כביכול בארבע השנים האחרונות עלה, כי ארבע מביניהן הן שיטות חדשות שטרם הגיע מועד עדכונן, ו-17 שיטות נוספות טרם אושרו בוועדת ההיגוי, מכאן, שמספר השיטות שעודכנו בפועל בארבע שנים האחרונות הוא 19 .בלבד משרד מבקר המדינה מעיר, כי אמנם החלטת הוועדה המרכזית משנת 2004 והנהלים קבעו שיש לקיים בדיקת עדכניות, אך בדיקו ת אלה הן שלב מקדמי בלבד, שעל בסיס תוצאתן נדרשו משרדי הממשלה, לרבות משהב"ט, לעדכן שיטות. עוד מעיר משרד מבקר המדינה, כי אמנם עד אפריל 2013 לא הייתה קביעה חד -משמעית כי שיטות שכע"ד יעודכנו כנגזרת מגילן או ממשך פעולתן, אולם במועד זה פרסמו מרכזי הוועדה המרכזית ליושבי ראש של מועצת הייצור במשרדי הממשלה "קריטריונים לקביעת סדר עדיפות בתכנית עבודה ארבע שנתית לעדכון שיטות", שעל פיהם, גיל השיטה הוא אחד משלושת הקריטריונים לקביעת סדר העדיפויות בעדכון שיטות, ומשקלו 20%.
הממונה על השכר דאז והמשנה למנכ"ל משהב"ט אמנם קיימו מספר פגישות עבודה שבהן הם דנו, בין היתר, במחלוקות שהתגלעו בין משרד האוצר לבין משהב"ט בעדכון שיטות שכע"ד, אך אף על פי שלשני הגורמים אמור להיות, לכאורה, עניין משותף בקידום סוגיית עדכון שיטות שכע"ד, משך 15 ,חודשים מהמועד שבו הגיש משהב"ט ליחידה לתגמול ותמרוץ ולנציג ההסתדרות (פברואר 2015 ) את הצעותיו לעדכון שלוש השיטות לקראת הדיון בעדכונן ועד מאי 2016 ,, הממונה על השכר דאז לא הכריע בסוגיה, כנדרש בתקשי"ר ומשהב"ט מצדו המשיך לשלם לעובדיו שכע"ד לפי שיטות שאינן מעודכנות.